da da da da nb en da da en da da da da da da eo da da nl da en da pl da da sv da en nb pl da da it da en en eo da da fi da en en pl da da en da en de pl da da en da de da nn da da en da en da en da da en pl da da en da en da pl da da en da en da pl da da en da en en en th en en en en pt en en fr en it fr de en sv fr de de fr fr fr sv en fr en ja fr de fr es nb fr de en en sv de de fr en fr it fr en sv da en nb en da da fr en en en sv sv da nl da da da it fr en en en sv
Arrangementer – Landsbyklyngen Søskovlandet på Sjælland
Landsbyklyngen Søskovlandet på Sjælland dækker de fire sogne Haraldsted-Allindemagle, Jystrup-Valsølille, Kværkeby-Fjellebro og Vigersted.
Blå Bio præsenterer sæsonens spændende, søde og underfundige film. Kom og oplev en helt særlig stemning sammen med gode venner og lær samtidig nye venner at kende.
Vi er 11 gange om året samlet i Gaudi galleriet ved siden af Dagli’Brugsen i Jystrup. Alle film forevises 19.30, og der er mulighed for en let udskænkning til alle forestillinger.
Der arrangeres en særlig cafeaften med særligt program incl. oplæg og spisning. Denne cafeaften annonceres senere
Vincent van Gogh lider en tragisk død i 1890 og er på det tidspunkt var ukendt for omverden, men er i dag en af historiens største kunstnere. Malerens tragiske død er stadig omgærdet af mystik og spekulationer. Hvem var det, der skød? Loving Vincent’ er verdens første 100 procent olieanimerede film, hvor 150 kunstnere har håndmalet hvert eneste ene af de malerier, der krævedes til filmens 65.000 frames. Filmen blev nomineret til en Oscar i kategorien Bedste animationsfilm.
Joel Edgerton, Ruth Negga, Michael Shannon, Nick Kroll, Chris Greene
22. oktober: Te Square
Drama, komedie, thriller – 142 min. OBS helaftensfilm
‘Te Square’ handler om, Christian, der er kunstnerisk leder af et museum i Stockholm. Ved åbningen af installationsprojektet, Te Square, udsættes han for tricktyveri. Det får ham til at tage sagen i egen hånd, og sammen med sin assistent opsporer han gerningsmanden. Hvad der herefter følger er en serie af mindre heldige beslutninger, mødet med en aparte journalist og lanceringen af en PR-kampagne, der får lige rigeligt med opmærksomhed.
Claes Bang, Elisabeth Moss, Christopher Læssø, Terry Notary, Dominic West
14. november: Stalins død
Drama, komedie – 106 min.
‘Stalins død’ foregår i efterspillet til Josef Stalins bortgang i 1953. En magtkamp mellem afdødes nærmeste allierede i kommunistpartiets top. Især Nikita Khrushchev og Lavrentiy Beria, krydser klinger, mens den naturlige efterfølger, Georgy Malenkov, fremstår som en handlingslammet kransekagefigur. Filmen er ærkebritisk i sin humor, hvilket giver et nærmest Monty Pythonsk udtryk.
Jeffrey Tambor, Steve Buscemi, Michael Palin, Olga Kurylenko
4. december: Mens vi lever
Drama – 98 min.
Kristian må vende hjem til sin fødeby og se sine dæmoner i øjnene, da hans tidligere faderfigur ligger alvorligt syg. I samme by slås Trine med livet som alenemor, og to gymnasieelever, den sensitive Tobias og hans mere hårdkogte veninde Q, oplever udfordringer i deres indbyrdes forhold. Et voldsomt trafikuheld knytter de fire menneskeskæbner sammen på uventede måder.
Sebastian Jessen, Julie Christiansen, Nicolas Bro, Charlotte Munck
3. januar: Three Billboards Outside Ebbing, Missouri
Komedie – 115 min.
Mildred Hayes’ datter er blevet myrdet, men da politiet i provinsflækken Ebbing ikke synes at have travlt med at opklare sagen, tager Mildred selv affære. Hun opsætter tre kæmpe reklameskilte ved indfaldsvejen, som anklager byens ærede politimester Willoughby for inkompetence. Dette sætter gang i en indædt kamp mellem fandenivoldske Mildred og den lokale ordensmagt.
Frances McDormand, Woody Harrelson, Sam Rockwell, John Hawkes
Drama, komedie – 88 min.
Lucky er en usentimental, 90-årig enspænder, som passer sine daglige rutiner i den hyggelige, amerikanske ørkenby, hvor han har boet i lang tid. Efterhånden som alle hans venner er draget til det hinsides, må selv en hårdnakket ateist som Lucky forberede sig på det uundgåelige og fundere over, hvad meningen med det hele egentlig er.
Fabrice Luchini, Sidse Babett Knudsen, Eva Lallier, Corinne Masiero
26. februar: Hvad vil folk sige?
Drama – 106 min. OBS norske undertekster – men det har vi jo klaret før
Den 16-årige pige Nisha er splittet mellem to kulturer. Over for vennerne i Oslo er hun en normal, frigjort norsk teenager. Men i hjemmet er hun underlagt sin pakistanske families traditioner. Da Nishas strenge far griber hende i at kissemisse med sin norske kæreste, reagerer han ved at kidnappe sin datter og tvangsflytte hende til slægtninge i Pakistan, så hun kan lære at opføre sig sømmeligt.
Maria Mozhdah, Adil Hussain, Ekavali Khanna, Rohit Saraf
23. marts 16-22: Film ikke fastlagt endnu
Vi viser ikke Lady og Vagabonden men finder et andet spændende tema, der binder velkomst, introduktion til filmtemaet, filmforevisning, fælles middag og samvær sammen til en spændende aften
Der kommer flere oplysninger når programmet er klar. Reserver allerede nu datoen
4. april: Wind River
Drama, krimi, thriller – 107 min.
Jægeren Cory Lambert finder et kvindelig i Wyomings snedækkede vildmark. En nyuddannet kvindelig FBI-agent, Jane Banner, udsendes fra Las Vegas for at lede efterforskningen. Cory, der selv har prøvet at miste en af sine nærmeste, tilbyder at hjælpe Jane med at løse mordgåden, der peger tilbage til Corys fortid i det gamle indianerreservat
Jeremy Renner, Elizabeth Olsen, Gil Birmingham, Jon Bernthal
29. april: Darkest Hour
Drama – 125 min.
Maj 1940. De tyske nazistiske tropper har knust den franske modstand og trængt de britiske styrker tilbage ved Dunkerque. Det er op til Storbritanniens aldrende premierminister, Winston Churchill, at afværge den nærmest uundgåelige invasion. Skønt hverken kongen eller partifællerne stoler på hans dømmekraft og presser på for at forhandle med Hitler, står Churchill fast på sit credo: Giv aldrig efter.
Gary Oldman, Ben Mendelsohn, Kristin Scott Thomas, Lily James
20. august: A walk in te woods – Generalforsamling
Drama, komedie – 104 min.
Efter at have tilbragt to årtier i England vender Bill Bryson tilbage til USA. Han beslutter at genskabe forbindelsen til sit hjemland ved at vandre på Appalachian Trail med en af de venner, han har haft længst. Forfatteren og vennen, den forhenværende alkoholiker Stephen Katz, forsøger at gå hele den 3500 km lange vandresti og kommer med underfundige bemærkninger om verden omkring dem og deres egne liv. Baseret på romanen af Bill Bryson..
Nick Offerman, Emma Thompson, Robert Redford, Mary Steenburgen
Arkiver Vælg måned december 2021  (1) september 2021  (1) maj 2021  (1) marts 2021  (1) januar 2021  (1) oktober 2020  (1) september 2020  (2) august 2020  (2) juni 2020  (1) april 2020  (1) januar 2020  (1) november 2019  (2) juli 2019  (1) juni 2019  (1) maj 2019  (2) april 2019  (1) marts 2019  (5) februar 2019  (1) januar 2019  (3) december 2018  (3) november 2018  (3) oktober 2018  (5) september 2018  (11) juli 2018  (1) januar 2018  (1)
Kategorier Vælg kategori Arrangementer  (5)    Fitness  (1) Event  (1) Ikke-kategoriseret  (35) Jystrup IF’s Venner  (1) Klyngen  (5) Møde  (5) Spejder  (1) Sport  (2)
Tilmeld dig vores Nyhedsbrev